	PRAVILNIK

O MEDICINSKOJ REHABILITACIJI U STACIONARNIM ZDRAVSTVENIM USTANOVAMA SPECIJALIZOVANIM ZA REHABILITACIJU

("Sl. glasnik RS", br. 47/2008 i 69/2008)


Opšte odredbe 

Član 1 

Ovim pravilnikom utvrđuju se vrste indikacija, dužina trajanja, način i postupak kao i upućivanje na medicinsku rehabilitaciju u stacionarne zdravstvene ustanove specijalizovane za rehabilitaciju (u daljem tekstu: produžena rehabilitacija) obolelih i povređenih osiguranih lica Republičkog zavoda za zdravstveno osiguranje (u daljem tekstu: Republički zavod) na teret sredstava obaveznog zdravstvenog osiguranja. 

Pojam medicinske rehabilitacije 

Član 2 

Osiguranim licima obezbeđuje se medicinska rehabilitacija, radi poboljšanja ili vraćanja izgubljene ili oštećene funkcije tela kao posledice akutne bolesti ili povrede, pogoršanja hronične bolesti, medicinske intervencije, kongenitalnih anomalija ili razvojnog poremećaja. 

Osiguranim licima se rehabilitacijom u stacionarnim zdravstvenim ustanovama (rana rehabilitacija) obezbeđuje sprovođenje intenzivnog programa rehabilitacije, za koji je neophodan multidisiplinarni timski rad, u okviru osnovnog medicinskog tretmana, radi poboljšanja zdravstvenog stanja i otklanjanja funkcionalnih smetnji. 

Pojam produžene rehabilitacije 

Član 3 

Osiguranim licima obezbeđuje se produžena rehabilitacija kao kontinuirani produžetak lečenja i rehabilitacije, u okviru indikacionog područja kada se funkcionalne smetnje ne mogu ublažiti ili otkloniti sa podjednakom efikasnošću u ambulantno-polikliničkim uslovima i u okviru bolničkog lečenja osnovne bolesti. 

Indikaciona područja 

Član 4 

Produžena rehabilitacija obezbeđuje se obolelom ili povređenom osiguranom licu u slučaju postojanja bolesti, povreda i stanja utvrđenih ovim pravilnikom, za sledeća indikaciona područja: 

1) neurološka oboljenja,

2) oboljenja srca i krvnih sudova,

3) reumatska oboljenja,

4) oboljenja respiratornog sistema,

5) povrede i oboljenja lokomotornog sistema,

6) endokrinološka oboljenja.

U okviru indikacionog područja produžena rehabilitacija se sprovodi kao lečenje medicinski indikovanim terapijskim procedurama ili kao prevencija pogoršanja, odnosno nastanka komplikacija određene hronične bolesti.

Član 5

Vrste indikacija bolesti i povreda u okviru indikacionih područja iz člana 4. ovog pravilnika, utvrđene su Listom indikacija za korišćenje produžene rehabilitacije (u daljem tekstu: Lista indikacija), koja je odštampana uz ovaj pravilnik i čini njegov sastavni deo.

Član 6

Lista indikacija sadrži u okviru svakog pojedinačnog indikacionog područja: 

1) dijagnozu bolesti, povreda i stanja (na latinskom jeziku, odnosno opisnu na srpskom jeziku), utvrđenu prema Međunarodnoj klasifikaciji bolesti - Deseta revizija u daljem tekstu: MKB 10);

2) šifru bolesti i povreda, odnosno opis stanja za bolesti i povrede prema MKB 10;

3) popis neophodne medicinske dokumentacije o prethodno sprovedenim dijagnostičkim i terapijskim postupcima u okviru ambulantne ili stacionarne rehabilitacije, sa definisanjem krajnjih rokova za sprovođenje kontinuiranog lečenja obolelog, odnosno povređenog osiguranog lica u odgovarajućoj stacionarnoj zdravstvenoj ustanovi specijalizovanoj za rehabilitaciju (u daljem tekstu: ZU za rehabilitaciju), i to: 

- za određene indikacije, otpusnu listu o lečenju (ne stariju od mesec dana) koja potvrđuje uputnu dijagnozu; započinjanje rehabilitacije sprovodi se odmah ili u roku od mesec dana od ocene nadležne lekarske komisije

- za određene indikacije otpusnu listu o lečenju (ne stariju od tri meseca) kao i drugu navedenu, neophodnu medicinsku dokumentaciju koja potvrđuje uputnu dijagnozu; započinjanje rehabilitacije sprovodi se najkasnije u roku od tri meseca od ocene nadležne lekarske komisije

- za određene indikacije otpusnu listu ili mišljenje dva (2) lekara odgovarajuće specijalizacije (ne starije od šest meseci), uz drugu priloženu neophodnu medicinsku dokumentaciju koja potvrđuje uputnu dijagnozu; započinjanje rehabilitacije sprovodi se najkasnije u roku od tri meseca od ocene nadležne lekarske komisije

- za određene indikacije za koje je predviđena prevencija pogoršanja, odnosno nastanka komplikacija određene hronične bolesti medicinska dokumentacija koja potvrđuje uputnu dijagnozu; započinjanje rehabilitacije sprovodi se najkasnije u roku od tri meseca od ocene nadležne lekarske komisije;

4) potrebu pratioca u toku trajanja produžene rehabilitacije;

5) dužinu trajanja produžene rehabilitacije;

6) mogućnost produženja (nastavka korišćenja) već započete rehabilitacije, uz određene indikacije.

Ukoliko se osigurano lice nalazi na stacionarnom lečenju zbog bolesti navedene u Listi indikacija, medicinsku dokumentaciju iz Liste indikacija zamenjuje izveštaj bolnice o osnovnoj bolesti osiguranog lica, toku lečenja i funkcionalnom statusu, kojim bolnica predlaže kontinuirani nastavak lečenja produženom rehabilitacijom. Započinjanje produžene rehabilitacije sprovodi se odmah po dobijanju ocene nadležne lekarske komisije, direktnim prevoženjem iz jedne u drugu zdravstvenu ustanovu.

Kontraindikacije

Član 7

Na korišćenje produžene rehabilitacije ne može biti upućeno obolelo ili povređeno osigurano lice kod koga je prisutno neko od oboljenja ili stanja koja predstavljaju kontraindikaciju za korišćenje produžene rehabilitacije, i to: 

1) psihoza, asocijalno ponašanje ili sklonost ka samoubistvu;

2) učestali EPI napadi;

3) bolesti zavisnosti;

4) akutna infektivna bolest i febrilno stanje;

5) aktivni i evolutivni oblici plućne i vanplućne tuberkuloze;

6) hronična organska bolest kardiovaskularnog sistema ili respiratornog sistema ili centralnog nervnog sistema, u fazi akutnog pogoršanja koja može dovesti do dekompenzacije vitalnih organa;

7) dijabetesna ketoacidoza i hiperosmolarni sindrom;

8) maligne bolesti u fazi lečenja ili odmakloj fazi bolesti;

9) trudnoća;

10) senilni marazam i teži oblici generalizovane arterioskleroze;

11) akutna faza reumatske bolesti;

12) nestabilna angina pektoris;

13) dekompenzacija srca;

14) teška ishemija srčanog mišića;

15) ozbiljni poremećaji srčanog ritma, odnosno nekontrolisane aritmije;

16) hipertenzivna ili hipotenzivna reakcija na testu fizičkog opterećenja;

17) loše regulisana arterijska hipertenzija.

Predlog za upućivanje

Član 8

Predlog za upućivanje osiguranog lica na produženu rehabilitaciju daje izabrani lekar primarne zdravstvene zaštite.

Ako se osigurano lice nalazi na stacionarnom lečenju osnovne bolesti, po sprovedenoj ranoj rehabilitaciji bolnica direktno filijali osiguranog lica dostavlja predlog tri lekara specijalista odgovarajuće specijalnosti (od kojih je jedan obavezno specijalista fizikalne medicine i rehabilitacije) za upućivanje na produženu rehabilitaciju (direktno upućivanje).

U toku sprovođenja produžene rehabilitacije osiguranog lica, ako su u do tada sprovedenoj rehabilitaciji postignuti očekivani rezultati i ako se produženjem trajanja rehabilitacije ti rezultati mogu poboljšati, za slučajeve predviđene u Listi indikacija, ZU za rehabilitaciju direktno filijali osiguranog lica dostavlja predlog nadležnog lekara za nastavak produžene rehabilitacije, u trajanju predviđenom Listom indikacija.

Zdravstvena ustanova iz st. 2. i 3. ovog člana, dostavlja predlog lekarskoj komisiji filijale pre isteka stacionarnog lečenja osnovne bolesti osiguranog lica, odnosno u toku trajanja produžene rehabilitacije.

Član 9

Predlog za upućivanje osiguranog lica na korišćenje produžene rehabilitacije sadrži obavezno i odgovarajuću medicinsku dokumentaciju prema Listi indikacija.

Lekarska komisija

Član 10

Ocenu opravdanosti upućivanja osiguranog lica na produženu rehabilitaciju, kao i dužinu trajanja već započete produžene rehabilitacije, daje lekarska komisija filijale, na predlog izabranog lekara ili odgovarajuće zdravstvene ustanove, u skladu sa ovim pravilnikom.

Na predlog izabranog lekara lekarska komisija daje ocenu na osnovu pregleda osiguranog lica i uvida u priloženu medicinsku dokumentaciju.

Na predlog odgovarajuće zdravstvene ustanove lekarska komisija daje ocenu na osnovu uvida u priloženu medicinsku dokumentaciju, po hitnom postupku.

Lekarska komisija određuje ZU za rehabilitaciju u koju se vrši upućivanje, dužinu trajanja rehabilitacije, potrebu pratioca (u putu ili na smeštaju), vrstu prevoza do ZU za rehabilitaciju i rok u kome se produžena rehabilitacija mora sprovesti prema Listi indikacija.

Član 11

Protiv ocene lekarske komisije, osigurano lice može izjaviti prigovor drugostepenoj lekarskoj komisiji u roku od tri dana od dana prijema ocene.

Ako osigurano lice nije zadovoljno ocenom drugostepene lekarske komisije, može zahtevati od filijale izdavanje rešenja.

Član 12

Filijala konačnu ocenu lekarske komisije o odobrenju produžene rehabilitacije sa utvrđenom visinom učešća, dostavlja osiguranom licu na kućnu adresu, zdravstvenoj ustanovi iz člana 6. st. 2. i 3. ovog pravilnika, i ZU za rehabilitaciju.

Član 13

Dužina trajanja produžene rehabilitacije određena je Listom indikacija i obuhvata vreme do 30 kalendarskih dana, odnosno još do 90 kalendarskih dana kod nastavka sprovođenja već započete produžene rehabilitacije.

Sprovođenje produžene rehabilitacije

Član 14

Osigurano lice započinje produženu rehabilitaciju po pozivu ZU za rehabilitaciju.

ZU za rehabilitaciju obavezna je da radi obezbeđenja nastavka daljeg lečenja, započne sprovođenje rehabilitacije osiguranog lica saglasno oceni lekarske komisije, odmah, u roku od mesec dana ili u roku od 3 meseca od ocene nadležne lekarske komisije.

Prioritet imaju osigurana lica upućena na produženu rehabilitaciju u toku trajanja stacionarnog lečenja.

Član 15

Osigurano lice je dužno da započne produženu rehabilitaciju određenog dana naznačenog u pozivu ZU za rehabilitaciju.

Ako je osigurano lice iz opravdanih razloga sprečeno da stupi određenog dana na produženu rehabilitaciju, dužno je da o tome obavesti ZU za rehabilitaciju i filijalu.

Član 16

Produžena rehabilitacija za obolela ili povređena osigurana lica se sprovodi u ZU za rehabilitaciju tokom cele kalendarske godine.

Produžena rehabilitacija sprovodi se svakodnevno, odnosno tokom cele kalendarske godine, bez obzira na vikende i praznike, za sve vreme trajanja odobrene rehabilitacije, prema utvrđenom programu (protokolu lečenja) u ZU za rehabilitaciju. 

Lečenje osiguranog lica medicinski indikovanim terapijskim procedurama obuhvata:

- sve oblike kinezi terapije na tlu i u vodi (aktivne, pasivne, potpomognute vežbe, individualne i grupne vežbe), 

- sve druge vidove fizikalne terapije (elektroterapija, magnetoterapija, sonoterapija, laseroterapija, parafinoterapija, infraruž terapija, krioterapija, hipobarična (Vacusac), ultrazvučna terapija, terapija bioptron lampom, inhalacija, okupaciona terapija, terapija glasa i govora), 

- primenu prirodnih lekovitih faktora (peloid, mineralna voda, vazduh).

Prevencija pogoršanja, odnosno nastanka komplikacija određene hronične bolesti osiguranog lica obuhvata sprovođenje edukacije, ciljanih i specijalističko-konsultativnih pregleda.

Član 17

Produžena rehabilitacija sprovodi se upućivanjem osiguranog lica u ZU za rehabilitaciju koja je osposobljena za sprovođenje rehabilitacije prema oboljenju, povredi i stanju osiguranog lica, sa kojom je Republički zavod zaključio ugovor o pružanju i finansiranju zdravstvene zaštite, a po pravilu koja je najbliža filijali osiguranog lica.

Spisak ZU za rehabilitaciju, prema indikacionim područjima iz Liste indikacija, u koje se vrši upućivanje osiguranih lica Republičkog zavoda na produženu rehabilitaciju, odštampan je uz ovaj pravilnik i njegov je sastavni deo.

Član 18

U slučaju da osigurano lice zbog akutnog oboljenja ili drugog opravdanog medicinskog razloga po mišljenju nadležnog lekara ZU za rehabilitaciju ili iz ličnih razloga u toku sprovođenja odobrene produžene rehabilitacije prekine započetu rehabilitaciju, ZU za rehabilitaciju dostavlja obaveštenje o prekidu započete rehabilitacije filijali osiguranog lica.

Član 19

Produženu rehabilitaciju, kao lečenje medicinski indikovanim terapijskim procedurama osigurano lice može koristiti samo jednom u roku od 12 meseci od završetka prethodnog korišćenja ove vrste produžene rehabilitacije.

Produženu rehabilitaciju, kao prevenciju pogoršanja, odnosno nastanka komplikacija određene hronične bolesti osigurano lice uzrasta do 18 godina, može koristiti samo jednom u roku od 12 meseci od završetka prethodnog korišćenja ove vrste produžene rehabilitacije, a osigurano lice starije od 18 godina, može koristiti samo jednom u roku od 48 meseci od završetka prethodnog korišćenja ove vrste produžene rehabilitacije.

Završne odredbe

Član 20

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

  

LISTA INDIKACIJA ZA KORIŠĆENJE
MEDICINSKE REHABILITACIJE U STACIONARNIM I ZDRAVSTVENIM USTANOVAMA ZA REHABILITACIJU (PRODUŽENA REHABILITACIJA)

  

1. NEUROLOŠKA OBOLJENJA

  

	1.1.    
	Sequelae poliomyelitidis B 91

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije
Dužina trajanja rehabilitacije: 21 dan

	1.2.
	Sequelae morbi inflammatorii systematis nervosi centralis G 09 sa neurološkim ispadima na ekstremitetima (pareze i paralize)

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 60

	1.3.
	Morbus neuroni motorii G 12.2

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije, uz patološki (pozitivan) EMG kod lezije perifernog neurona
Dužina trajanja rehabilitacije: 30 dana
Produženje rehabilitacije: još do 60 

	1.4.
	Atrophiae musculorum spinales aliae et syndromae effines G 12.8

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije, uz patološki (pozitivan) EMG kod lezije perifernog neurona
Dužina trajanja rehabilitacije: 30 dana 

	1.5.
	Sclerosis multiplex G 35

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije uz MR glave
Dužina trajanja rehabilitacije: 21 dan

	1.6.
	Leucoencephalitis haemorrhagica acuta et subacuta ( Hurst) G 36.1

	
	Medicinska dokumentacija: otpusna lista
Dužina trajanja rehabilitacije: 30 dana

	1.7.
	Morbi demyelinantes systematis nervosi centralis, alii sa neurološkim ispadima na ekstremitetima (pareze i paralize) G 37

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije uz patološki (pozitivan) EMG nalaz (kod lezije perifernog neurona) ili uz somatosenzorne evocirane potencijale
Dužina trajanja rehabilitacije: 30 dana 

	1.8.
	Mononeuritis multiplex G 58.7 sa ispadima na ekstremitetima (pareze i paralize)

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije uz patološki (pozitivan) EMG nalaz
Dužina trajanja rehabilitacije: 21 dan 

	1.9.
	Neuropathia cum ataxia hereditaria G 60.2

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije uz patološki (pozitivan) EMG nalaz
Dužina trajanja rehabilitacije: 21 dan 

	1.10.
	Neuropathia idiopathica progressiva G 60.3

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije uz patološki (pozitivan) EMG nalaz
Dužina trajanja rehabilitacije: 21 dan 

	1.11.
	Syndroma Guillain-Barre G 61.0

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 60

	1.12.
	Polyneuropathiae specificatae, aliae G 62.8

	
	Medicinska dokumentacija: otpusna lista uz patološki (pozitivan) EMG nalaz
Dužina trajanja rehabilitacije: 21 dan

	1.13.
	Myasthenia gravis et morbi myoneurales alii G 70

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije, a samo za G 70.0 antiholinesterazni (neostigmin) test
Dužina trajanja rehabilitacije: 21 dan

	1.14.
	Dystrophia musculorum G 71.0

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije uz laboratorijske analize (kreatin kinaza)
Dužina trajanja rehabilitacije: 21 dan

	1.15.
	Myopathia congenita G 71.2

	
	Medicinska dokumentacija: mišljenje 2 lekara: 1 spec. neurologa i
1 spec. fizikalne medicine i rehabilitacije uz patološki (pozitivan)
EMG nalaz, repetitivnu nervnu stimulaciju, merenje brzine provođenja nerva, nalaz mišićne biopsije,
Dužina trajanja rehabilitacije: 21 dan 

	1.16.
	Paralysis cerebralis infantilis G 80

	
	Medicinska dokumentacija: mišljenje 2 lekara:
1 spec. neurologa i 1 spec. fizikalne medicine i rehabilitacije psihološko testiranje i po potrebi EEG
Dužina trajanja rehabilitacije: 21 dan

	1.17.
	Hemiplegia flaccida G 81.0

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 30 dana

	1.18.
	Hemiplegia spastica G 81.1

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: 30 dana

	1.19.
	Paraplegia flaccida G 82.0

	
	Medicinska dokumentacija: mišljenje 2 lekara:
1 spec. neurologa i 1 spec. fizikalne medicine i rehabilitacije uz patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: još do 30 

	1.20.
	Paraplegia spastica G 82.1

	
	Medicinska dokumentacija: mišljenje 2 lekara:
1 spec. neurologa i 1 spec. fizikalne medicine i rehabilitacije uz patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: još do 30 

	1.21.
	Tetraplegia flaccida G 82.3

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 30 dana

	1.22.
	Tetraplegia spastica G 82.4

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: 60 dana

	1.23.
	Tetraplegia, non specificata G 82.5

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 30 dana

	1.24.
	Monoplegia inferior G 83.1

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: 14 dana

	1.25.
	Spina bifida Q 05

	
	Medicinska dokumentacija: otpusna lista ili mišljenje 2 lekara:
1 spec. neurologa i 1 spec. fizikalne medicine i rehabilitacije uz RTG snimak L-C kičme
Dužina trajanja rehabilitacije: 21 dan 


  

2. OBOLJENJA SRCA I KRVNIH SUDOVA

  

	2.1.    
	Infarctus myocardii acutus I 21

	
	Medicinska dokumentacija: otpusna lista ili mišljenje 2 lekara:
1 spec. interne medicine i 1 spec. fizikalne medicine i rehabilitacije uz EKG nalaz
Dužina trajanja rehabilitacije: 21 dan

	2.2.
	Infarcuts myocardii recidivus acutus I 22

	
	Medicinska dokumentacija: otpusna lista ili mišljenje 2 lekara:
1 spec. interne medicine i 1 spec. fizikalne medicine i rehabilitacije uz EKG nalaz
Dužina trajanja rehabilitacije: 21 dan

	2.3.
	Haemorrhagia cerebri I 61

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 60 dana

	2.4.
	Infarctus cerebri I 63

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 60 dana

	2.5.
	Apoplexio cerebri ut haemorrhagia sive infarctus non specificata I 64

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 60 dana

	2.6.
	Rehabilitacija posle aorto-koronarnog BAY PASS Z 95.1

	
	Medicinska dokumentacija: otpusna lista
Dužina trajanja rehabilitacije: 21 dan

	2.7.
	Malformationes atrii et ventriculi cordis congenitae Q20 posle operacije kod dece do 18 godina

	
	Medicinska dokumentacija: otpusna lista
Dužina trajanja rehabilitacije: 30 dana

	2.8.
	Malformationes septi cordis congenitea Q21 posle operacije kod dece do 18 godina

	
	Medicinska dokumentacija: otpusna lista
Dužina trajanja rehabilitacije: 30 dana.

	2.9.
	Malformationes valvulae pulmonalis et tricuspidalis Q22 posle operacije kod dece do 18 godina

	
	Medicinska dokumentacija: otpusna lista
Dužina trajanja rehabilitacije: 30 dana

	2.10.
	Malformationes valvulae aortae et mitralis congenitae Q23 posle operacije kod dece do 18 godina

	
	Medicinska dokumentacija: otpusna lista
Dužina trajanja rehabilitacije: 30 dana

	2.11.
	Malformationes arteriarum magnarum congeniteae Q25 posle operacije kod dece do 18 godina

	
	Medicinska dokumentacija: otpusna lista
Dužina trajanja rehabilitacije: 30 dana

	2.12.
	Prisustvo veštačkog zaliska srca Z 95.2

	
	Medicinska dokumentacija: otpusna lista
Dužina trajanja rehabilitacije: 21 dan

	2.13.
	Prisustvo heterologog zaliska srca Z 95.3

	
	Medicinska dokumentacija: otpusna lista
Dužina trajanja rehabilitacije: 21 dan.

	2.14.
	Prisustvo druge zamene zaliska srca Z 95.4

	
	Medicinska dokumentacija: otpusna lista
Dužina trajanja rehabilitacije: 21 dan

	2.15.
	Neurovaskularne komplikacije izražene dejstvom vibracija (vibraciona bolest)

	
	Medicinska dokumentacija: otpusna lista ili mišljenje 2 lekara:
1 spec. interne medicine i 1 spec. fizikalne medicine i rehabilitacije uz oscilometriju i patološki (pozitivan) EMG nalaz
Dužina trajanja rehabilitacije: 21 dan

	2.16.
	Angiopathiae diabeticae I 79.8

	
	Medicinska dokumentacija: otpusna lista ili mišljenje 2 lekara:
1 spec. interne medicine i 1 spec. fizikalne medicine i rehabilitacije uz oscilometriju i EMG
Dužina trajanja rehabilitacije: 21 dan


  

3. REUMATSKA OBOLJENJA

  

	3.1.    
	Arthritis rheumatoides seropositiva alia M 05.8

	
	Medicinska dokumentacija: otpusna lista uz odgovarajuće laboratorijske analize i RTG snimak šake i stopala
Dužina trajanja rehabilitacije: 21 dan

	3.2.
	Arthritis rheumatoides seropositiva, non specificata M 05.9

	
	Medicinska dokumentacija: otpusna lista uz odgovarajuće laboratorijske analize i RTG snimak šake i stopala
Dužina trajanja rehabilitacije: 21 dan

	3.3.
	Arthritis puerilis M 08: 

	
	(isključuju se podtačke M 08.0 i M 08.9)
Medicinska dokumentacija: otpusna lista uz odgovarajuće laboratorijske analize
Pratilac: radi obuke u cilju daljeg kućnog tretmana kod dece sa većim funkcionalnim oštećenjima
Dužina trajanja rehabilitacije: 21 dan 

	3.4.
	Scleroderma progresivum diffusum M 34.0

	
	Medicinska dokumentacija: otpusna lista ili mišljenje 2 lekara:
1 spec. interne medicine i 1 spec. fizikalne medicine i rehabilitacije uz patološki (pozitivan) EMG nalaz, ANA, RTG pluća, biopsija kože
Dužina trajanja rehabilitacije: 21 dan

	3.5.
	Syndroma CREST M 34.1

	
	Medicinska dokumentacija: otpusna lista ili mišljenje 2 lekara:
1 spec. interne medicine i 1 spec. fizikalne medicine i rehabilitacije uz patološki (pozitivan) EMG nalaz, ANA, RTG pluća, biopsija kože
Dužina trajanja rehabilitacije: 21 dan

	3.6.
	Spondylitis ankylopoietica M 45: 

	
	Medicinska dokumentacija: otpusna lista ili mišljenje 2 lekara:
1 spec. interne medicine i 1 spec. fizikalne medicine i rehabilitacije uz odgovarajuće laboratorijske analize (SE, C reaktivni protein), spirometrija i RTG kičmenog stuba i sakro ilijačnih zglobova
Dužina trajanja rehabilitacije: 21 dan 

	3.7.
	Arthropathiae psoriaticae et arthropathiae enteropathicae M 07: 

	
	(isključuju se podtačke M 07.0, M 07.3 i M 07.6)
Medicinska dokumentacija: otpusna lista uz odgovarajuće laboratorijske analize i RTG snimak zahvaćenih zglobova i patološki (pozitivan) EMG nalaz
Dužina trajanja rehabilitacije: 21 dan 

	3.8.
	Morbus Reiter M 02.3 (hronični oblik): 

	
	Medicinska dokumentacija: otpusna lista uz odgovarajuće laboratorijske analize i RTG snimak zahvaćenih zglobova
Dužina trajanja rehabilitacije: 21 dan

	3.9.
	Dermatopolymiositis non specificata M 33.9

	
	Medicinska dokumentacija: otpusna lista
Dužina trajanja rehabilitacije: 21 dan

	3.10.
	Dermatomyositis puerilis M 33.0: 

	
	Medicinska dokumentacija: otpusna lista uz odgovarajuće laboratorijske analize
Pratilac: radi obuke u cilju daljeg kućnog tretmana kod dece sa većim funkcionalnim oštećenjima
Dužina trajanja rehabilitacije: 21 dan 

	3.11.
	Coxarthrosis M16 - stanja sa fleksorno-aduktornom kontrakturom u kuku, sa otežanim hodom, sa izraženim hramanjem i bolom u koji ne reaguje na antireumatike: 

	
	Medicinska dokumentacija: otpusna lista ili mišljenje 2 lekara spec. fizikalne medicine i rehabilitacije uz RTG snimak zgloba kuka
Dužina trajanja rehabilitacije: 14 dana 

	3.12.
	Stanje posle operacije diskus hernije

	
	Medicinska dokumentacija: otpusna lista
Dužina trajanja rehabilitacije: 28 dana

	3.13.
	Stanje posle ugradnje endoproteze kuka ili kolena

	
	Medicinska dokumentacija: otpusna lista
Dužina trajanja rehabilitacije: 28 dana

	3.14.
	Stanje posle korektivne osteotomije karlice, femura i tibije

	
	Medicinska dokumentacija: otpusna lista
Dužina rehabilitacije: 28 dana


  

4. BOLESTI RESPIRATORNOG SISTEMA

  

	4.1.    
	Tuberculosis pulmonis primaria st. post. A 16.7: 

	
	Primarna tuberkuloza pluća nakon prestanka jako izraženih simptoma tuberkulozne intoksikacije
Medicinska dokumentacija: otpusna lista, uz priložen nalaz LOW i BK
Dužina trajanja rehabilitacije: 30 dana 

	4.2.
	Bronchitis chronica, non specificata J 42

	
	Medicinska dokumentacija: otpusna lista (opstrukcija srednje teškog stepena, FEV1 50–80%, i FEV1/ FVC manji od 70% ili teškog stepena FEV1 30–50%, i FEV1/FVC manji od 70%) i RTG snimak pluća ili više od 3 egzacerbacije u poslednjih 6 meseci (opstrukcija srednje teškog stepena, FEV1 50–80%, i FEV1/ FVC manji od 70% ili teškog stepena FEV1 30–50%, i FEV1/ FVC manji od 70%)
Dužina trajanja rehabilitacije: 21 dan 

	4.3.
	Morbus pulmonis obstructivus chronicus alius J 44

	
	Medicinska dokumentacija: otpusna lista (opstrukcija srednje teškog stepena, FEV1 50–80%, i FEV1/ FVC manji od 70% ili teškog stepena FEV1 30–50%, i FEV1/ FVC manji od 70%) i RTG snimak pluća
Dužina trajanja rehabilitacije: 21 dan 

	4.4.
	Asthma bronchiale J 45 - srednje teškog stepena sa čestim napadima

	
	Medicinska dokumentacija: otpusna lista (opstrukcija srednje teškog stepena, FEV1 50–80%, i FEV1/ FVC manji od 70% i PEF više od 60%, a manje od 80% od referentne vrednosti), RTG snimak pluća i pozitivni provokativni testovi (acetilholinski ili metaholinski)
Dužina trajanja rehabilitacije: 21 dan 

	4.5.
	Asthma bronchiale allergicum J 45.0 - umereno teškog stepena sa senzibilizacijom i na sastojke kućne prašine koja zahteva stalnu profilaksu inhalacionim kortikosteroidima u dozi većoj od 400 mg dnevno

	
	Medicinska dokumentacija: otpusna lista (opstrukcija srednje teškog stepena, FEV1 50–80%, i FEV1/ FVC manji od 70% i PEF više od 60%, a manje od 80% od referentne vrednosti), nalaz eozinofila veći od 400 cel/mcl i pozitivni alergološki testovi ili mišljenje 2 lekara: 1 spec. interne medicine (ili za decu: 1 spec. pedijatrije) i 1 spec. fizikalne medicine i rehabilitacije (opstrukcija srednje teškog stepena, FEV1 50–80%, i FEV1/ FVC manji od 70% i PEF više od 60%, a manje od 80% od referentne vrednosti), nalaz eozinofila veći od 400 cel/mcl i pozitivni alergološki testovi
Dužina trajanja rehabilitacije: 21 dan 


  

5. POVREDE I OBOLJENJA LOKOMOTORNOG SISTEMA

  

	5.1.    
	Laesio traumatica intracranialis S06 (sa parezom ili paralizom jednog ili više ekstremiteta)

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: još do 60 dana 

	5.2.
	Fractura vetebrae cervicalis alterius, specificatae S 12.2

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 30 dana

	5.3.
	Fracturae columnae vertebralis cervicalis multiplices S 12.7

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 30 dana

	5.4.
	Fractura partis colli, non specificatae S 12.9

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: još do 30 dana

	5.5.
	Contusio et oedema medullae spinalis cervicalis S 14.0

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: još do 90 dana 

	5.6.
	Laesiones traumaticae medullae spinalis cervicalis aliae, non specificatae S 14.1

	
	Medicinska dokumentacija: otpusna lista uz RTG snimak i patološki (pozitivan) EMG nalaz 
Dužina trajanja rehabilitacije: 30 dana
Produženje rehabilitacije: još do 90 dana

	5.7.
	Laesio traumatica radicis nervi spinalis cervicalis S 14.2

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana

	5.8.
	Laesiones traumaticae colli multiplices S 19.7

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: još do 30 dana 

	5.9.
	Laesiones traumaticae colli aliae, specificatae S 19.8

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: još do 30 dana 

	5.10.
	Laesio traumatica colli, non specificata S 19.9

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: još do 30 dana 

	5.11.
	Fractura columnae vertebralis thoracalis S 22.0

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: 30 dana 

	5.12.
	Fractura columnae vertebralis thoracalis multiplices S 22.1

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: 30 dana 

	5.13.
	Fractura vertebrae lumbalis S 32.0

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: još do 90 

	5.14.
	Fractura ossis sacri S 32.1

	
	Medicinska dokumentacija: otpusna lista uz RTG snimak
Dužina trajanja rehabilitacije: 21 dan
Produženje rehabilitacije: 21 dan

	5.15.
	Luxatio articuli sacroilici et sacrococcygei S 33.2

	
	Medicinska dokumentacija: otpusna lista uz RTG snimak
Dužina trajanja rehabilitacije: 21 dan
Produženje rehabilitacije: 21 dan

	5.16.
	Fractura acetabuli S 32.4

	
	Medicinska dokumentacija: otpusna lista uz RTG snimak
Dužina trajanja rehabilitacije: 30 dana
Produženje rehabilitacije: 21 dan

	5.17.
	Commotio et oedema medullae spinalis lumbalis S 34.0

	
	Medicinska dokumentacija: otpusna lista uz RTG snimak i patološki (pozitivan) EMG nalaz
Dužina trajanja rehabilitacije: 30 dana
Produženje rehabilitacije: 30 dana 

	5.18.
	Fractura extremitatis superioris bilateralis T 02.4

	
	Medicinska dokumentacija: otpusna lista ili mišljenje 2 lekara spec. fizikalne medicine i rehabilitacije uz RTG snimak.
Dužina trajanja rehabilitacije: 30 dana

	5.19.
	Fractura femoris S 72

	
	Medicinska dokumentacija: otpusna lista ili mišljenje 2 lekara:
1 spec. ortoped i 1 spec. fizikalne medicine i rehabilitacije uz RTG snimak
Dužina trajanja rehabilitacije: 30 dana
Produženje rehabilitacije: 14 dana 

	5.20.
	Fractura cruris, regionem talocruralem, includens S 82

	
	Medicinska dokumentacija: otpusna lista ili mišljenje 2 lekara:
1 spec. ortoped i 1 spec. fizikalne medicine i rehabilitacije uz RTG snimak
Dužina trajanja rehabilitacije: 30 dana
Produženje rehabilitacije: 14 dana 

	5.21.
	Fractura extremitatis inferioris, bilateralis T 02.5

	
	Medicinska dokumentacija: otpusna lista ili mišljenje 2 lekara:
1 spec. ortoped i 1 spec. fizikalne medicine i rehabilitacije uz RTG snimak
Dužina trajanja rehabilitacije: 30 dana
Produženje rehabilitacije: 30 dana 

	5.22.
	Laesio traumatica nervorum cruris S 84

	
	Medicinska dokumentacija: otpusna lista ili mišljenje 2 lekara:
1 spec. neurolog i 1 spec. fizikalne medicine i rehabilitacije
Dužina trajanja rehabilitacije: 30 dana
Produženje rehabilitacije: 30 dana

	5.23.
	Conquasatio genus et sonquasatio cruris S 87

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: 45 dana

	5.24.
	Fractura pedis multiplex S 92.7

	
	Medicinska dokumentacija: otpusna lista ili mišljenje 2 lekara:
1 spec. ortoped i 1 spec. fizikalne medicine i rehabilitacije uz RTG snimak
Dužina trajanja rehabilitacije: 21 dan
Produženje rehabilitacije: 21 dan 

	5.25.
	Conquassatio regionis maleolli et pedis S 97

	
	Medicinska dokumentacija: otpusna lista
Dužina trajanja rehabilitacije: 30 dana
Produženje rehabilitacije: 21 dan

	5.26.
	Luxatio coxae unilateralis congenita (posle hirurške intervencije) Q 65.0

	
	Medicinska dokumentacija: otpusna lista
Dužina trajanja rehabilitacije: 21 dan
Produženje rehabilitacije: 14 dana

	5.27.
	Luxatio coxae bilateralis congenita (posle hirurške intervencije) Q 65.1

	
	Medicinska dokumentacija: otpusna lista
Dužina trajanja rehabilitacije: 21 dan
Produženje rehabilitacije: 14 dana

	5.28.
	Subluxatio coxae unilateralis congenita (posle hirurške intervencije) Q 65.3

	
	Medicinska dokumentacija: otpusna lista
Dužina trajanja rehabilitacije: 21 dan
Produženje rehabilitacije: 14 dana

	5.29.
	Subluxatio coxae bilateralis congenita (posle hirurške intervencije) Q 65.4

	
	Medicinska dokumentacija: otpusna lista
Dužina trajanja rehabilitacije: 21 dan
Produženje rehabilitacije: 14 dana

	5.30.
	Deformationes pedis congenitae (posle hirurške intervencije) Q 66

	
	Medicinska dokumentacija: otpusna lista
Dužina trajanja rehabilitacije: 21 dan

	5.31.
	Reductio longitudinis radii congenita (posle hirurške intervencije) Q 71.4

	
	Medicinska dokumentacija: otpusna lista
Dužina trajanja rehabilitacije: 21 dan

	5.32.
	Reductio longitudinis ulnae congenita (posle hirurške intervencije) Q 71.5

	
	Medicinska dokumentacija: otpusna lista
Dužina trajanja rehabilitacije: 21 dan

	5.33.
	Manus unguiformis (posle hirurške intervencije) Q 71.6

	
	Medicinska dokumentacija: otpusna lista
Dužina trajanja rehabilitacije: 21 dan

	5.34.
	Reductiones extremitatis superioris congenitae aliae (posle hirurške intervencije) Q 71.8

	
	Medicinska dokumentacija: otpusna lista
Dužina trajanja rehabilitacije: 21 dan

	5.35.
	Reductio longitudinis femoris congenita (posle hirurške intervencije) Q 72.4

	
	Medicinska dokumentacija: otpusna lista uz pozitivan EMG nalaz
Dužina trajanja rehabilitacije: 28 dana
Produženje rehabilitacije: 14 dana

	5.36.
	Reductio longitudinis tibiae congenita (posle hirurške intervencije) Q 72.5

	
	Medicinska dokumentacija: otpusna lista
Dužina trajanja rehabilitacije: 28 dana
Produženje rehabilitacije: 14 dana

	5.37.
	Reductio longitudinis fibulae congenita (posle hirurške intervencije) Q 72.6

	
	Medicinska dokumentacija: otpusna lista
Dužina trajanja rehabilitacije: 28 dana
Produženje rehabilitacije: 14 dana

	5.38.
	Reductiones extremitatis inferioris congenitae aliae (posle hirurške intervencije) Q 72.8

	
	Medicinska dokumentacija: otpusna lista
Dužina trajanja rehabilitacije: 28 dana
Produženje rehabilitacije: 14 dana

	5.39.
	Scoliosis congenita (posle hirurške intervencije) Q 76.3

	
	Medicinska dokumentacija: otpusna lista
Dužina trajanja rehabilitacije: 21 dan

	5.40.
	Osteochondrosis capitis femoralis puerilis(Legg-Calve-Perthes) M 91.1

	
	Medicinska dokumentacija: otpusna lista uz RTG snimak ili ultrazvučni nalaz koštano zglobnih struktura
Dužina trajanja rehabilitacije: 28 dana
Produženje rehabilitacije: 14 dana 

	5.41.
	Osteochondritis dissecans M 93.2

	
	Medicinska dokumentacija: otpusna lista uz RTG snimak ili ultrazvučni nalaz koštano zglobnih struktura
Dužina trajanja rehabilitacije: 28 dana
Produženje rehabilitacije: 14 dana 

	5.42.
	Morbus Paget ossium aliorum M 88.8

	
	Medicinska dokumentacija: otpusna lista uz RTG snimak ili ultrazvučni nalaz koštano zglobnih struktura
Pratilac: radi obuke u cilju daljeg kućnog tretmana samo deci
Dužina trajanja rehabilitacije: 21 dan 
Produženje rehabilitacije: 14 dana


  

6. ENDOKRINOLOŠKA OBOLJENJA

  

  

	6.1.    
	Diabetes mellitus ab insulino dependens E 10 za uzrast do 18 godina

	
	Medicinska dokumentacija: otpusna lista ili mišljenje lekara spec. pedijatrije
Pratilac: radi obuke u cilju daljeg kućnog tretmana
Dužina trajanja rehabilitacije: 14 dana

	6.2.
	Thyreotoxicosis E 05

	
	Medicinska dokumentacija: otpusna lista ili mišljenje 2 lekara spec. pedijatrije ili spec. interne medicine uz laboratorijske analize (T3, T4, TCX)
Dužina trajanja rehabilitacije: 21 dan

	6.3.
	Prevencija nastanka komplikacija kod Obesitas E 66 za uzrast od 12 do 18 godina indeks telesne mase veći od 97 P (percentila za uzrast)

	
	Medicinska dokumentacija: otpusna lista ili mišljenje lekara specijaliste pedijatrije uz laboratorijske analize (glikemija, holesterol: HDL, LDL, trigliceridi)
Dužina trajanja rehabilitacije: 21 dan

	6.4.
	Prevencija nastanka komplikacija kod Diabetes mellitusa lečenog insulinom za uzrast do 18 godina

	
	Medicinska dokumentacija: otpusna lista ili mišljenje lekara specijaliste pedijatrije
Dužina trajanja rehabilitacije: 10 dana 

	6.5.
	Prevencija nastanka komplikacija kod Diabetes mellitusa lečenog insulinom za uzrast preko 18 godina

	
	Medicinska dokumentacija: otpusna lista ili mišljenje lekara specijaliste interne medicine
Dužina trajanja rehabilitacije: 10 dana


  

Spisak ZU za rehabilitaciju prema indikacionim područjima u koje se vrši upućivanje osiguranih lica Republičkog zavoda na produženu rehabilitaciju 

  

	Br.
	Naziv zdravstvene ustanove
	Filijala sedišta ZU
	Indikaciona područja

	
	
	
	1
	2
	3
	4
	5
	6

	1.
	Specijalna bolnica za rehabilitaciju - Melenci
	Zrenjanin
	+
	+
	+
	  
	+
	  

	2.
	Specijalna bolnica za rehabilitaciju Banja Kanjiža
	Kikinda
	+
	  
	+
	  
	+
	  

	3.
	Specijalna bolnica za neurološka i postraumatska stanja - Stari Slankamen
	Sremska Mitrovica
	+
	+
	+
	  
	+
	  

	4.
	Specijalna bolnica za rehabilitaciju - Vrdnik
	Sremska Mitrovica
	+
	  
	+
	  
	+
	  

	5.
	Specijalna bolnica za rehabilitaciju "Banja Koviljača"
	Šabac
	+
	  
	+
	  
	+
	  

	6.
	Specijalna bolnica za rehabilitaciju "Bukovička Banja" Aranđelovac 
	Kragujevac
	  
	  
	  
	+
	+
	+

	7.
	Specijalna bolnica za rehabilitaciju "Gamzigrad" - Zaječar 
	Zaječar
	+
	+
	+
	  
	+
	  

	8.
	Specijalna bolnica za rehabilitaciju "Zlatar" - Nova Varoš 
	Užice
	  
	+
	  
	  
	  
	  

	9.
	Specijalna bolnica za bolesti štitaste žlezde i bolesti metabolizma "Zlatibor" - Čajetina 
	Užice
	  
	  
	  
	  
	  
	+

	10.
	Specijalna bolnica za rehabilitaciju - Ivanjica
	Čačak
	  
	  
	+
	+
	+
	  

	11.
	Specijalna bolnica za progresivne mišićne i neuromišićne bolesti - Novi Pazar 
	Kraljevo
	+
	  
	+
	  
	+
	  

	12.
	Specijalna bolnica za lečenje i rehabilitaciju "Merkur" - Vrnjačka Banja 
	Kraljevo
	  
	  
	  
	  
	  
	+

	13.
	Specijalna bolnica za rehabilitaciju "Agens" - Mataruška Banja
	Kraljevo
	+
	  
	+
	  
	+
	  

	14.
	Specijalna bolnica za rehabilitaciju - Ribarska banja, Kruševac 
	Kruševac
	+
	+
	+
	  
	+
	  

	15.
	Specijalna bolnica za nespecifične plućne bolesti "Sokobanja"
	Niš
	  
	  
	  
	+
	+
	  

	16.
	Institut za lečenje i rehabilitaciju Niška Banja, Niš 
	Niš
	+
	+
	+
	+
	+
	  

	17.
	Specijalna bolnica za rehabilitaciju "Gejzir" - Sijarinska Banja, Medveđa 
	Leskovac
	  
	  
	+
	  
	+
	  

	18.
	Specijalna bolnica za rehabilitaciju Bujanovac 
	Vranje
	+
	  
	+
	  
	+
	  

	19.
	Specijalna bolnica za rehabilitaciju "Vranjska Banja" - Vranje
	Vranje
	+
	  
	+
	  
	+
	  

	20.
	Institut za rehabilitaciju - Beograd 
	Beograd
	+
	+
	+
	+
	+
	  


Indikaciona područja:
1. neurološka oboljenja,
2. oboljenja srca i krvnih sudova,
3. reumatska oboljenja,
4. oboljenja respiratornog sistema,
5. povrede i oboljenja lokomotornog sistema,
6. endokrinološka oboljenja. 
